Lisa 3

Riigihanke „Nursipalu harjutusvälja (laiendatud piirides) Natura asjakohane hindamine ja mõjude hindamine kaitstavatele loodusobjektidele“ (viitenumber 271673) alusdokumentide juurde

**Tehniline kirjeldus**

**Töö:** Nursipalu harjutusvälja (laiendatud piirides) Natura asjakohane hindamine ja mõjude hindamine kaitstavatele loodusobjektidele

**Objekt:** Võru maakond, Rõuge, Võru ja Antsla vallad, Nursipalu harjutusväli (laiendatud piirides)

**Tellija:**  Riigi Kaitseinvesteeringute Keskus

1. **Sissejuhatus**

20.10.2023 Vabariigi Valitsuse korraldusega nr 266 "Kaitseväe Nursipalu harjutusvälja laiendamine planeerimisseadust kohaldamata, keskkonnamõju hindamata jätmine ja Natura asjakohase hindamise algatamine"[[1]](#footnote-1) laiendati Võru maakonnas Rõuge valla, Võru valla ja Antsla valla territooriumil Kaitseväe Nursipalu harjutusvälja 9897,81 hektarini. Korraldusega algatati ühtlasi ka Natura asjakohane hindamine korralduses toodud mahus ja viisil ning seati kohustuseks hinnata muid keskkonnale avalduvaid mõjusid vastavalt korralduses toodule.

1. **Töö eesmärk**
   1. Töö eesmärgiks on läbi viia (koostakse kaks eraldi aruannet):
      1. Nursipalu harjutusvälja laiendamise ja planeeritavate tegevuste mõju Natura asjakohane hindamine[[2]](#footnote-2).
      2. Nursipalu harjutusvälja laiendamise ja planeeritavate tegevuste mõju hindamine kaitstavatele loodusobjektidele ulatuses, mis ei ole kaetud Natura asjakohase hindamisega.
   2. Asjakohasel juhul viiakse läbi ka Natura erandi aruande koostamine:
      1. Juhul kui hüvitusmeetmete kavandamiseks on vajalikud lisauuringud, siis tellib need Riigi Kaitseinvesteeringute Keskus (edaspidi nimetatud ka tellija). Uuringute tehniline kirjeldus koostatakse koostöös tellija ja aruannete koostaja (edaspidi nimetatud ka täitja) vahel.
      2. Juhul kui osutub vajalikuks Natura erandi aruande koostamine, siis on tellijal õigus see töö tellida täitjalt. Vajaduse ilmnemisel võib tellija küsida  täitjalt töö tegemiseks hinnapakkumise. Töö hind ei tohi ületada turuhinda. Hinnapakkumise sobivusel sõlmitakse Natura erandi aruande koostamise kohta lepingu muudatus, mis vormistatakse lepingu lisana.
2. **Natura asjakohane hindamine**
   1. Natura asjakohane hindamine tuleb viia läbi Natura võrgustiku aladele, nende kaitse-eesmärkidele ja ala terviklikkusele Natura eelhindamise (riigihanke „Nursipalu harjutusvälja (laiendatud piirides) Natura asjakohane hindamine ja mõjude hindamine kaitstavatele loodusobjektidele“ (viitenumber 271673) alusdokumentide lisa 1 – Nursipalu harjutusvälja huviala Natura eelhindamise aruanne - AK) tulemusena selgitatud mahus, muu hulgas
      1. Timmase loodusala - elupaigatüüp jõed ja ojad (3260), liigid harilik vingerjas, rohe-vesihobu ja paksukojaline jõekarp. Hindamine on vajalik seoses truupsilla lahenduse kasutamisega Rõuge jõel.
      2. Haanja linnuala - rästas-roolind, viupart, sinikael-part ja rukkirääk. Hindamine on vajalik seoses suurekaliibriliste relvade laskmisega Lõuna laskeväljal ja seotud UXO alal liikide pesitsusperioodil (aprill – september).
      3. Karula linnuala – must-toonekurg. Hindamine on vajalik seoses Lääne laskevälja raadamisega 40 ha või suuremas ulatuses ja lähemal kui 300 m ojadest; väikesekaliibriliste relvadega laskmisega Lääne laskeväljal perioodil aprill – september ja suurekaliibriliste relvadega laskmisega Lõuna laskeväljal ja UXO alal, Lääne laskeväljal ning Lääne ja Põhja laskevälja vahele jääval UXO alal ning laskevälja lääne osas perioodil aprill kuni september.
   2. Natura asjakohase hindamise tulemusena peab täitja koostama looduskaitseseaduse alusel nõuetekohase Natura asjakohase hindamise aruande.
   3. Natura asjakohase hindamise aluseks on Nursipalu harjutusvälja arendusprogrammis[[3]](#footnote-3) toodud tegevused ja neid täpsustavad tegevused Nursipalu harjutusvälja huviala Natura eelhindamise aruandes kirjeldatud mahus.
   4. Juhul kui Natura asjakohase hindamise aruandest selgub, et kavandatava tegevuse elluviimisega kaasneb eeldatavalt oluline ebasoodne mõju Natura 2000 võrgustiku kaitse-eesmärkidele või ala terviklikkusele, liigutakse edasi Natura erandi aruande koostamise etappi vastavalt käesoleva dokumendi punktile 2.2.2.
   5. Natura asjakohase hindamise aruande nõuetele vastavuse hindamise üle otsustaja on Vabariigi Valitsus (edaspidi VV). Aruanne tunnistatakse vastavaks VV korraldusega.
   6. Natura asjakohase hindamise, asjakohasel juhul Natura erandi tegemise aruande, avalikustamine toimub VV korralduse, millega määratakse keskkonnameetmed tegevuse lubamiseks, osana korralduse avatud menetluses. Avalikustamise osana toimub ka avalik arutelu esitatud küsimuste/ettepanekute/vastuväidetele antavate vastuste tutvustamiseks. Täitja osutab kaasabi vastuste koostamisel ning vajadusel osaleb ka sõnavõtuga avalikul arutlelul.
   7. Natura asjakohase hindamise aruande koostaja (täitja) tegevused Natura asjakohase hindamise aruande koostamisel:
      1. teostab Natura asjakohase hindamise ja koostab vastava aruande;
      2. asjakohasel juhul ja tellija tellimusel koostab Natura erandi tegemise aruande;
      3. valmistab materjalid ette avalikustamiseks;
      4. koostab avalikustamise käigus esitatud ettepanekutele ja vastuväidetele vastuskirja kavandid ning vajadusel täiendab avalikustamisel ja kooskõlastamisel saadud tagasisidest lähtuvalt aruannet;
      5. tutvustab avalikul arutelul Natura asjakohase hindamise (asjakohasel juhul Natura erandi tegemise aruande) tulemusi ja avaliku väljapaneku kestel esitatud kirjalikke arvamusi ja nende kohta kujundatud seisukohti;
      6. koostab kirjalikud kokkuvõtted avalike arutelude tulemustest;
      7. osaleb muudel hindamist käsitlevate küsimuste vastamisel.
   8. Tellija saadab täitja esitatud aruande Keskkonnaametile arvamuse avaldamiseks, vajadusel ka muudele asjakohastele asutustele pärast aruande tellija poolset kooskõlastamist.
      1. Arvamuse avaldamiseks andmiseks arvestatakse 30 päeva ning protsessi võib vajadusel korrata.
      2. Vajadusel aruande koostaja täiendab aruannet saadud tagasiside põhjal.
3. **Nursipalu harjutusvälja laiendamise ja planeeritavate tegevuste mõju hindamine kaitstavatele loodusobjektidele ulatuses, mis ei ole kaetud Natura asjakohase hindamisega**
   1. Muude mõjude hindamine tuleb läbi viia Nursipalu harjutusvälja keskkonnaülevaate tulemusena kaardistatud mahus (riigihanke „Nursipalu harjutusvälja (laiendatud piirides) Natura asjakohane hindamine ja mõjude hindamine kaitstavatele loodusobjektidele“ (viitenumber 271673) alusdokumentide lisa 2 – Nursipalu harjutusvälja huviala keskkonnaülevaade - AK).
   2. Koostatav aruanne peab sisaldama vähemalt järgmisi andmeid:
      1. kavandatava tegevuse lühiiseloomustus;
      2. asjasse puutuvate kaitstavate loodusobjektide lühiiseloomustus;
      3. hinnang kavandatava tegevusega kaasneva mõju võimalikkuse kohta kaitstavatele loodusobjektidele koos asjasse puutuvate kaitsealuste loodusobjektide ja mõju kirjeldusega asjakohases ulatuses;
      4. juhul kui on vaja mõju leevendada, mõju leevendavad meetmed, sh vajadusel ettepanekud väljaõppeehitiste asukoha täpsustamiseks (koostöös tellijaga) ning ettepanekust lähtuvad hinnangud meetmete tõhususele;
      5. asjakohasel juhul muud leevendavad meetmed, mida võimalusel rakendada (soovituslikud).
   3. Keskkonnaülevaate põhjal teadaolevate mõjude ja mõjude hindamisel loodusobjektidele selguvate mõjude kompenseerimise kohta tuleb esitada mõjude hindamise aruandes ettepanekud mõjude kompenseerimise kavandamiseks.
   4. Mõjusid ei pea hindama liikidele, kellele on eraldi mõjude hindamine tehtud (kotkad, must-toonekurg, kanakull) (tellija esitab täitajale vastavad aruanded), kuid nende tulemused tuleb kajastada koostatava(tes) aruandes (aruannetes).
   5. Tellija saadab täitja esitatud aruande Keskkonnaametile arvamuse avaldamiseks, vajadusel ka muudele asjakohastele asutustele peale aruande tellija poolset kooskõlastamist. Vajadusel aruande koostaja täiendab aruannet saadud tagasiside põhjal.
      1. Arvamuse avaldamiseks andmiseks arvestatakse 30 päeva ning protsessi võib vajadusel korrata.
      2. Vajadusel aruande koostaja täiendab aruannet saadud tagasiside põhjal.
   6. Aruande koostaja osaleb hindamist käsitlevate küsimuste vastamisel ja koostab vastused.
4. **Muud tegevused**
   1. Töökoosolekud toimuvad vajaduspõhiselt Riigi Kaitseinvesteeringute Keskuse kontoris aadressil Järve 34a, Tallinn või veebi vahendusel või kokkuleppel muus kohas.
      1. Töökoosolekud protokollib aruannete koostaja.
   2. Aruannete koostaja tutvustab mõlema aruande tulemusi Riigi Kaitseinvesteeringute Keskusele, Kaitseministeeriumile ja Kaitseväele, vajadusel muudele huvitatud osapooltele (nt Keskkonnaamet, Kliimaministeerium).
   3. Aruannete koostaja toetab tellijat aruannete tulemuste avalikustamisega seotud kommunikatsioonis ja küsimustele vastamisel.
5. **Tellijalt saadavad materjalid**
   1. Tellija edastab aruannete koostajale kõik olemasolevad asjakohased aruanded ja dokumendid (Natura eelhindamise aruanne jms).
6. **Nõuded aruannete koostaja meeskonnale**
   1. Aruannete koostaja meeskonnas peavad olema vähemalt järgmised eksperdid:
      1. Natura asjakohane hindamine:
         1. Natura hindamise ekspert, kes vastab looduskaitseaduse § 695 nõuetele, sh tunneb Natura asjakohase hindamise menetluse põhimõtteid;
         2. Liigi ja/või elupaigaekspert(id), kellel on Natura asjakohase hindamise objektiks olevate liikide ja elupaikade uurimisel või või nendele avalduvate mõjude hindamisel pikaajalised kogemused:
            1. Haanja ja Karula linnuala kaitse-eesmärkidele vähemalt 5a kogemusega linnustiku ekspert;
            2. Timmase loodusala kaitse-eesmärkidele vähemalt 5a kogemusega vee-elustiku ekspert.
         3. Piisava pädevuse olemasolul võib Natura hindamise ekspert täita ka liigi ja/või elupaigaeksperdi rolli (või vastupidi);
         4. Ekspertide meeskonnal peab olema pädevus kõikidele liikidele ja elupaigatüüpidele mõju hindamiseks ja leevendavate meetmete kavandamiseks, mis on Natura asjakohase hindamise objektiks.
      2. Mõju hindamine kaitstavatele loodusobjektidele:
         1. Täitja peab kaasama mõju hindamisse liigi, elustiku, elupaiga eksperdi või eksperdid, kes on pädevad hindama tegevuste mõju kaitsealustele loodusobjektidele, mis on välja toodud keskkonnaülevaate tulemusena kaardistatud mahus.
   2. Mõjude hindamisel osalevad eksperdid võivad kattuda. Tellijal on õigus enne lepingu sõlmimist nõuda täitjalt ekspertide kohta info esitamist. Täitja on kohustatud enne lepingu sõlmimist esitama Telljale punkti 7.1.1.1 nimetatud Natura hindamise eksperdi andmed, kuna looduskaitseseaduse § 69⁴ lg 3 p 2 alusel tuleb määrata Natura hindamise ekspert.
7. **Tähtajad**
   1. Natura asjakohase hindamise aruande eelnõu esitatakse tellijale hiljemalt 4 nädalat pärast lepingu sõlmimist.
   2. Nursipalu harjutusvälja laiendamise ja planeeritavate tegevuste mõju hindamise kaitstavatele loodusobjektidele ulatuses, mis ei ole kaetud Natura asjakohase hindamisega, aruande eelnõu esitatakse tellijale hiljemalt 10 nädalat pärast lepingu sõlmimist.
   3. Aruanded võetakse tellija poolt vastu pärast VV poolt looduskaitseseaduse § 696 lg 7 sätestatud otsuse ning tegevust lubava (koos keskkonnameetmetega) otsuse kehtestamist kuid mitte hiljem kui 31.12.2024.
8. **Tellijale antavad materjalid**
   1. Tehnilisele kirjeldusele vastavad aruanded ja nende lisad esitatakse tellijale elektrooniliselt allkirjastatuna (pdf- ja doc-vormingus, tabelandmed xls-vormingus, vajadusel tööd toetavad kaardiandmed shp-vormingus).

1. https://www.riigiteataja.ee/akt/321102023003 [↑](#footnote-ref-1)
2. Natura asjakohasel hindamisel tuleb lähtuda Euroopa liidu loodusdirektiivi (92/43/EMÜ) artikli 6 lõigetest 3 ja 4 ja juhendmaterjalist „Juhised Natura hindamise läbiviimiseks loodusdirektiivi artikli 6 lõike 3 rakendamisel Eestis“ (2019), „Natura 2000 alade kaitsekorraldus. Elupaikade direktiivi 92/43/EMÜ artikli 6 sätted“ (2019) ja „Natura 2000 alasid oluliselt mõjutavate kavade ja projektide hindamine. Loodusdirektiivi 92/43/EMÜ artikli 6 lõigete 3 ja 4 tõlgendamise metoodilised juhised“ (2021). [↑](#footnote-ref-2)
3. Nursipalu harjutusvälja arendusprogramm on kehtestatud kaitseministri 28.08.2023 käskkirjaga nr 124 ja on kättesaadav internetist aadressil: <https://www.kaitseinvesteeringud.ee/wp-content/uploads/2023/10/20230828_Nursipalu-arendusprogramm_kehtestatud-.pdf> [↑](#footnote-ref-3)